Rikunarita-ORG/Wikinium huggingface dataset:
# பள்ளிக்கூடம்

பள்ளிக்கூடம்
**பள்ளிக்கூடம்**, **பள்ளி** அல்லது **பாடசாலை** (school) என்பது ஆசிரியர்களின் வழிகாட்டுதலின் கீழ் மாணவர்களுக்குக் கல்வி வழங்குவதனை நோக்கமாகக் கொண்டு, போதுமான கற்றல் இடம், கற்பித்தல் சூழலுடன் கூடிய கல்வி நிறுவனம் மற்றும் கட்டடங்களைக் குறிப்பதாகும். பெரும்பான்மையான நாடுகளில் முறையான கல்வி முறைகள் உள்ளன. இது சில இடங்களில் கட்டாயமாக்கப்பட்டுள்ளது. அரசு மற்றும் தனியாரின் கல்விக் கூடங்களின் மூலம் மாணவர்கள் கல்வி பயில்கின்றனர். இந்தப் பள்ளிகளுக்கான பெயர்கள் நாட்டுக்கு நாடு வேறுபடுகின்றன . ஆனால் பரவலாக சிறு குழந்தைகளுக்கான தொடக்கப் பள்ளியும், ஆரம்பக் கல்வியை முடித்த இளைஞர்களுக்கான இடைநிலைப் பள்ளியும் இதில் அடங்கும். உயர் கல்வி கற்பிக்கப்படும் ஒரு நிறுவனம் பொதுவாகக் கல்லூரி அல்லது பல்கலைக்கழகம் என்று அழைக்கப்படுகிறது.

மழலையர் பள்ளி அல்லது பாலர் பள்ளிகள் பரவலாக இளம் குழந்தைகளுக்கு (பொதுவாக 3 முதல் 5 வயது வரை) சில பள்ளிப் படிப்புகளை வழங்குகிறது. பல்கலைக்கழகம், தொழிற்கல்விப் பள்ளி, கல்லூரி ஆகியவை மேல்நிலைப் பள்ளிக்குப் பிறகு கல்வி கற்க வகை செய்கிறது. பொருளாதாரம் அல்லது நடனம் போன்ற ஒரு குறிப்பிட்ட துறைகளைக் கற்பிக்கவும் சில பள்ளிகள் இருக்கலாம். மாற்றுப் பள்ளிகளானது பாரம்பரியமற்ற பாடத்திட்டத்தையும் முறைகளையும் வழங்கலாம்.

அரசு சாரா பள்ளிகள், தனியார் பள்ளிகள் என்றும் அழைக்கப்படுகின்றன. இவை, கூடுதலான கல்வித் தேவைகளை வழங்குவதற்கு உதவுகிறது. பிற தனியார் பள்ளிகள் சமய இரீதியாகவும் இருக்கலாம், அதாவது கிறிஸ்தவப் பள்ளிகள், குருகுல (இந்துப் பள்ளிகள்) மதராசா (அரபுப் பள்ளிகள்) ஹவ்சாஸ் (ஷியா முஸ்லீம் பள்ளிகள்) யெஷிவாஸ் (யூதப் பள்ளிகள்) , பிற பள்ளிகள் மாணவர்களைத் தனித்து வளர்க்க முற்படுகின்றன.

## சொற்பிறப்பியல்

பள்ளி என்ற சொல் கிரேக்கத்தின் σχολή (scholē′) என்பதிலிருந்து பெறப்பட்டது, இது முதலில் "ஓய்வு" என்றும் "ஓய்வு நேரம் பயன்படுத்தப்படும் இடம்" என்றும் பொருள்பட்டது. பின்னர், "விரிவுரைகள் வழங்குவதற்கான ஒரு குழு, σχολή என்றானது".

## பெயர்க்காரணம்

தமிழில் பள்ளிக்கூடம் என்ற வார்த்தையின் பெயர்க்காரணத்தை தொ. பரமசிவன் விளக்கியுள்ளார். ஒரு காலத்தில் தாழ்த்தப்பட்ட, பிற்படுத்தப்பட்ட குடும்பங்களின் பிள்ளைகள் குருகுலத்திற்குச் செல்ல முடியாது. சமண, பௌத்த மதங்கள் வளர்ந்தோங்கிய காலத்தில் துறவிகள், தாழ்த்தப்பட்ட, பிற்படுத்தப்பட்ட மக்கள் வசிக்கும் பகுதிக்குச் சென்று தங்களது படுக்கை இருக்கும் பகுதிக்குக் கல்வி கற்க குழந்தைகளை அனுப்புமாறு கோரினர். தமிழில் படுக்கும் இடத்தைத் தான் பள்ளி என்று அழைத்து வந்துள்ளனர். அவ்வாறு முதன் முதலாக தாழ்த்தப்பட்ட, பிற்படுத்தப்பட்ட குடும்பங்களின் பிள்ளைகள் *நாங்கள் பள்ளிக்குப் போகிறோம்*: அதாவது, சமண, பௌத்த படுகைகளுக்குச் செல்கிறோம் என்று சொன்னதன் வழியாகவே தமிழில் கல்வி கற்கும் இடம் பள்ளி என்றானது என்கிறார் அவர்.

## இந்தியாவில் பள்ளிப்படிப்பு

இந்தியாவில் கீழ்நிலைப் பாலர் வகுப்பு (Lower Kinder Garden), மேல்நிலைப் பாலர் வகுப்பு (Upper Kinder Garden), மற்றும் ஒன்று முதல் ஐந்தாம் வகுப்பு வரை ஆரம்பப் பள்ளி, 6 முதல் 8 வகுப்பு வரை நடுநிலைப்பள்ளி, 9-ஆவது மற்றும் 10-ஆவது வகுப்புகள் உயர்நிலைப்பள்ளி, 11 மற்றும் 12-ஆம் வகுப்புகள் மேல்நிலைப்பள்ளி என 14 ஆண்டுகள் பாடசாலையில் கல்வி கற்பிக்கப்படுகின்றது.

## இலங்கையில் பள்ளிப்படிப்பு

இலங்கையில் தரம் 1 முதல் தரம் 13 வரை பாடசாலைக் கல்வி போதிக்கப்படுகிறது.

## மேற்கோள்கள்

## வெளி இணைப்புகள்
# கோல் (இசைக்கருவி)

கோல்| கோல் கருவிகோல் கருவி |
| தாள இசைக்கருவி |
| வேறு பெயர்கள் | மிருதங்கம் |
| வகைப்பாடு | சவ்வினால் இழுத்துக் கட்டப்படும்கருவி |
| தொடர்புள்ள கருவிகள் |
|
கைம்முரசு இணை, டோலக்
 |

**கோல்** (*Khol*) என்பது வட மற்றும் கிழக்கு இந்தியாவில் பக்தி இசையுடன் இணைந்து பயன்படுத்தப்படும் ஒரு சுடுமண்ணாலான இரண்டு பக்க முரசாகும். இது **மிருதங்கம்** என்றும் அழைக்கப்படுகிறது ( மிருதங்கத்துடன் குழப்பக்கூடாது). இது இந்திய மாநிலங்களான மேற்கு வங்காளம், அசாம் மற்றும் மணிப்பூர் ஆகிய மாநிலங்களில் இருந்து உருவானது. இரு கைகளின் உள்ளங்கைகள் மற்றும் விரல்களால் இது வாசிக்கப்படுகிறது.

## விளக்கம்

நாட்டிய சாஸ்திரத்தில் விவரிக்கப்பட்டுள்ளபடி, கோல் பண்டைய *கோபுச்சா* வடிவ முரசினை ஒத்ததாகக் கருதப்படுகிறது.இதன் வலது முகம் அதிக சுருதியைக் கொண்டுள்ளது. மேலும் உலோக ஒலியை உருவாக்குகிறது, அதே சமயம் இடது முகம் குறைந்த ஒலியை உருவாக்குகிறது. பெரிய பக்கத்தை ஈரப்பதத்துடன் சரிசெய்யலாம். ஈரப்பதமான நாளில், பெரிய பக்கம் தளர்ந்து, குறைந்த ஒலியை உருவாக்கி அதிர்வுறும். வறண்ட வானிலை நாளின் போது பக்கமானது இறுக்கமடைகிறது. இது அதிக ஒலியை உருவாக்குகிறது. இசைக்கருவி வாசிப்பவர்கள் தங்கள் கருவிகளில் போதுமான அளவு குறைந்த ஒலியை உருவாக்கவில்லை என உணர்ந்தால் அவர்கள் தங்கள் விரலில் சிறிது தண்ணீரைத் தடவி, பெரிய பக்கத்தின் விளிம்பில் பரப்புவார்கள்.

## வரலாறு

கோல் தோற்றம் பற்றி பல வரலாறுகள் உள்ளன. வடகிழக்கு இந்தியாவில் பல்வேறு வகையான கோல் கருவி கிடைக்கிறது. ஒடிசா, மணிப்பூர், வங்காளம் மற்றும் அசாம் ஆகிய மாநிலங்களில் பொதுவாக வெவ்வேறு வடிவங்களில் காணப்படுகின்றன. அசாமிய பாலிமத் சங்கர்தேவ் மரத்தால் செய்யப்பட்ட கோலை உருவாக்கினார்.

ஒடிசாவில் உள்ள ஒவ்வொரு விஷ்ணு (ஜெகன்நாத், ராதா கிருஷ்ணர்) கோவிலிலும் ஆரத்தி சடங்குகளின் போது இந்த கருவி இசைக்கப்படுகிறது. சண்டிதாசர், கோவிந்ததாசர் மற்றும் ஞானதாசர் போன்ற இடைக்கால கவிஞர்களின் ஒடியா, பெங்காலி கீர்த்தனைகளுடன் பறை பயன்படுத்தப்படுகிறது. இது ஒன்பது இந்திய பாரம்பரிய நடனங்களில் ஒன்றான கௌடீயந்ருத்யத்துடன் இணைந்து பயன் படுத்தப்பட்டிருந்தாலும் சங்கீத நாடக அகாதமியால் அங்கீகரிக்கப்படவில்லை.

கிருஷ்ணா உணர்வுக்கான சர்வதேச சங்கம், கௌடியா வைணவ சங்கங்களில், பஜனை மற்றும் கீர்த்தனைளில் இது முதன்மையாக இசைக்கப்படுகிறது.

## இதனையும் பார்க்கவும்

* மிருதங்கம்
* கைம்முரசு இணை
* தவில்
* தாளம்
* மத்தலே, யக்சகான நிகழ்ச்சியில் பயன்படுத்தப்படும் ஒரு கருவி
* டோலக்

## சான்றுகள்

## வெளி இணைப்புகள்

விக்கிமீடியா பொதுவகத்தில்,
 மிருதங்கம்
என்பதில் ஊடகங்கள் உள்ளன.

* Mridanganet.blogspot.com
# தனேசுவர் இசுவைன்

| வாத்யசிறீ குரு தனேசுவர் இசுவைன் |
| --- |
|  |
| பின்னணித் தகவல்கள் |
| இயற்பெயர் | ଧନେଶ୍ୱର ସ୍ୱାଇଁ |
| இயற்பெயர் | தனேசுவர் இசுவைன் |
| பிறப்பு | (1953-05-18)18 மே 1953 நகந்தாரா, புரி, ஒடிசா |
| இசை வடிவங்கள் | ஒடிசி இசை |
| தொழில்(கள்) | ஒடிசி மர்தலா (ஒடிசி இசை)யின் குரு மற்றும் நிபுணர், இசையமைப்பாளர், அறிஞர் |
| இசைக்கருவி(கள்) | மர்தலா |

**தனேசுவர் இசுவைன்** ( *Dhaneswar Swain*; பிறப்பு 18 மே 1953) ஒடிசி பாரம்பரிய இசையின் முதன்மை தாள கருவியான மர்தலா நிபுணரும் குருவும் ஆவார். இவர் தனது தாள இசையமைப்புகள் மற்றும் விரல் உத்திகள் மற்றும் ஒடிசாவின் பாரம்பரிய தாள இசைக்கருவிகளை இணைக்கும் தனி மர்தலா பாராயணம் மற்றும் குழு விளக்கக்காட்சிகளை மேம்படுத்துவதற்கான இவரது முயற்சிகளுக்கு பெயர் பெற்றவர். இவர் ஒடிசி மர்தலா மற்றும் ஒடிசாவின் பிற பாரம்பரிய தாளக் கருவிகளில் பயிற்சி மற்றும் ஆராய்ச்சிக்கான வாத்ய வாணி குருகுலத்தின் நிறுவனரும் ஆவார்.

## வரலாறு

ஒடிசாவின் பூரி மாவட்டத்தில் உள்ள நகந்தாரா கிராமத்தில் சம்புநாத இசுவைன்-காஞ்சனா இசுவைன் ஆகியோருக்கு பிறந்தார். தனது அண்ணன் பிரமபர இசுவைனிடம் மர்தலாவில் ஆரம்ப பயிற்சி பெற்றார். பின்னர் 1970 இல் உத்கல் சங்கீத மகாவித்யாலயாவில் சேர்ந்து புகழ்பெற்ற குருக்கள் சிங்காரி சியாம் சுந்தர் கர், வனமாலி மகாராணா குரு மகாதேவ் ஆகியோரிடம் பயிற்சி பெற்றார். புகழ்பெற்ற ஒடிசி நடனக் கலைஞர் சோனல் மான்சிங்குடன் ஒரு வருடம் பணிபுரிந்த பிறகு, 1979 இல், மகாவித்யாலயாவில் மர்தலா ஆசிரியராகச் சேர்ந்து மூன்று தசாப்தங்களுக்கும் மேலாக அங்கு பணியாற்றினார். ஓய்வுக்குப் பிறகு, பூரி மாவட்டம், பிரகோபிந்தாபூரில் உள்ள ராம்ஹரி தாஸ் ஒடிசி குருகுலத்தில் மாணவர்களுக்குக் கற்பிப்பதில் ஈடுபட்டுள்ளார். இளைஞர்களிடையே இந்திய பாரம்பரிய இசை மற்றும் கலாச்சாரத்தை மேம்படுத்துவதற்கான சங்கம் (SPIC MACAY) மூலம், ஒடிசி மர்தலாவை நாடு முழுவதும் உள்ள பல கல்வி நிறுவனங்களுக்கு அழைத்துச் சென்றார்.

## நிகழ்ச்சிகள்

இவர் 1980களிலிருந்து ஒடிசி நடனக் கலைஞர்களுடன் சேர்ந்து இசை நிகழ்ச்சிகளில் கலந்துகொண்டு, முதன்மை தாள வாத்தியக்காரராக இந்தியா முழுவதும்,அமெரிக்கா, ஜெர்மனி, ஸ்பெயின், பெல்ஜியம், டென்மார்க், நார்வே, பின்லாந்து, சீனா, சிங்கப்பூர், மலேசியா, தென் கொரியா, ஜோர்டான் மற்றும் இஸ்ரேல், துபாய் போன்ற நகரங்களுக்கு பயணம் செய்தார்.

## விருதுகள்

ஒடிசி இசை மற்றும் ஒடிசி மர்தாலா ஆகியவற்றில் இவர் செய்த பங்களிப்புகளுக்காக, 2008 இல் ஒடிசா சங்கீத நாடக அகாதமி விருதையும், 2013 இல் சங்கீத நாடக அகாதமி விருதையும் பெற்றார்

## சான்றுகள்

## வெளி இணைப்புகள்

* YouTube channel of *Vadya Vani Gurukula* (containing multiple performance clips of Guru Dhaneswar Swain)

விக்கிமீடியா பொதுவகத்தில்,
 தனேசுவர் இசுவைன்
என்பதில் ஊடகங்கள் உள்ளன.
# ஜோதி சித்தா

| ஜோதி சித்தா |
| --- |
|  |
| வகை | ஒடியா கலை |
| ஆக்கப் பொருள் | அரிசி மாவு |

**ஜோதி சித்தா** (*Jhoti chita*) என்பது ஒடிசா கிராமப்புறங்களில் பெரும்பாலும் நடைமுறையில் உள்ள பாரம்பரிய ஒடியா வெள்ளை கலை வடிவமாகும். இது அரிசி மாவினைப் பயன்படுத்தித் தயாரிக்கப்படுகிறது. ஒரு குச்சியில் கட்டப்பட்ட துணி ஒன்றின் துணைகொண்டு அழகான வடிவங்கள் வரையப்படுகின்றன. பெரும்பாலும் தமிழர்கள் கோலமிடுவது போன்று கைவிரல்களைப் பயன்படுத்தியும் ஜோதி சித்தாவினைத் தயாரிக்கிறார்கள். ஜோதி சித்தா வரைவதற்கு, விரல்களை ஈர அரிசி மாவில் நனைத்து, தரையிலோ அல்லது சுவர்களிலோ சிக்கலான வடிவங்களைக் வரைவார்கள். சில சமயங்களில், நன்றாக கரைக்கப்பட்ட அரிசி மாவு கலவையினை சுவர்களில் தெளிப்பார்கள். இதன் மூலம் நெல் கொத்துகள் போன்ற ஒரு வடிவம் சுவரில் வெளிப்படுகிறது. தானியச் சேமிப்பு கலன்கள், வீட்டுத் தெய்வங்களுக்கான சிறிய பந்தல்கள், வீடுகளின் வாசலில், திருமணம் மற்றும் பிற சுப நிகழ்ச்சிகளில் பயன்படுத்தப்படும் மண் பானைகள் ஆகியவற்றிலும் சித்தா வடிவங்கள் வரையப்படுகிறது.

திருமணம், மனபாச குருபரா, இராஜா போன்ற பல்வேறு பண்டிகைகளுக்காக *ஜோதி சித்தா* வரையப்படுகின்றன.

பாரம்பரிய *ஜோதி சித்தா* வடிவங்கள் புடவையின் முந்தானை வடிவங்களை உருவாக்கப் பயன்படுத்தப்படுகிறது.

## மேற்கோள்கள்

## வெளி இணைப்புகள்

* பொதுவகத்தில் Jhoti தொடர்பாக ஊடகக் கோப்புகள் உள்ளன.
# ஒடிசா சாகித்திய அகாதமி

ஒடிசா சாகித்திய அகாதமி| உருவாக்கம் | 1957 |
| நிறுவப்பட்ட இடம் | புவனேசுவரம் |
| தலைமையகம் | புவனேசுவரம் |
| தலைமையகம் | * பாரதிப்
 |
| தலைவர் | திலிப் ரொளத்ரி |
| செயலர் | சுபோத் சந்திர ஆச்சாரியா |
| வலைத்தளம் | Odisha Sahitya Akademi |

**ஒடிசா சாகித்திய அகாதமி** (*Odisha Sahitya Akademi*) என்பது ஒடிசாவில் 1957ஆம் ஆண்டு நிறுவப்பட்ட ஒரு நிறுவனமாகும். ஒடியா மொழி, ஒடியா இலக்கிய மேம்பாட்டிற்காக இந்த அமைப்பு தோற்றுவிக்கப்பட்டது. இது ஒரு தன்னாட்சி பெற்ற இலக்கிய அமைப்பாக உருவாக்கப்பட்டது. 1970ஆம் ஆண்டு ஒரு சமூகமாக மாற்றப்பட்டது.

## செயல்பாடுகள்

ஒடியா சாகித்திய அகாதமி, ஒடியா மொழி மற்றும் இலக்கியத்தை மேம்படுத்துவதற்காகப் பல்வேறு நடவடிக்கைகளை மேற்கொள்கிறது. இவற்றில் முக்கியமானவை கீழே கொடுக்கப்பட்டுள்ளன.

### வெளியீடுகள்

ஒடியா சாகித்திய அகாதமி, ஒடியா மொழியில் புத்தகங்கள், ஒடியா மொழியிலிருந்து இலக்கிய மொழிபெயர்ப்புகள், ஒடியா மொழியின் மேம்பாட்டிற்காகப் பருவ இதழ்களை வெளியிடுகிறது.

### பரிசுகள்

இலக்கியத்தின் பல்வேறு பிரிவுகளில் அகாதமி பின்வரும் பரிசுகளை வழங்குகிறது.

* அதிபதி ஜகன்னாத் தாசு விருது

1993ஆம் ஆண்டு தொடங்கப்பட்ட இந்தப் பரிசு, ஒடியா இலக்கியத்திற்கான வாழ்நாள் பங்களிப்புக்காக வழங்கப்படுகிறது.

* ஒடிசா சாகித்திய அகாதமி விருது

பல்வேறு பிரிவுகளில் ஒடியா இலக்கியத்திற்குச் சிறந்த பங்களிப்பு செய்ததற்காக இந்தப் பரிசு வழங்கப்படுகிறது.

### இலக்கிய ஊக்குவிப்பு நிகழ்வுகள்

* இலக்கியக் கருத்தரங்கு
* பள்ளி மற்றும் கல்லூரி நூலகங்களுக்குப் புத்தகங்களை வழங்குதல்
* ஒடிசாவிற்கு உள்ளேயும் வெளியேயும் பல்வேறு இடங்களில் இலக்கியப் பயிற்சிப் பட்டறைகளை ஏற்பாடு செய்தல்

## மேலும் காண்க

* சாகித்திய அகாதமி

## மேற்கோள்கள்

## வெளி இணைப்புகள்

* ஒடிசா சாகித்திய அகாடமியின் அதிகாரப்பூர்வ வலைத்தளம்
# கோபால சந்திர பிரகராஜ்

| கோபால சந்திர பிரகராஜ் |
| --- |
| Gகோபால சந்திர பிரகராஜ் |
| இயற்பெயர் | **ଗୋପାଳ ଚନ୍ଦ୍ର ପ୍ରହରାଜ** |
| பிறப்பு | (1874-09-27)27 செப்டம்பர் 1874 சித்தேசுவர்பூர், கட்டக், இந்தியா |
| இறப்பு | 16 மே 1945(1945-05-16) (அகவை 70) |
| தொழில் | வழக்கழ்றிஞர், எழுத்தாளர் |
| தேசியம் |  இந்தியா |
| காலம் | இருபதாம் நூற்றாண்டு |

**கோபால சந்திர பிரகராஜ்** (*Gopala Chandra Praharaj*) (27 செப்டம்பர் 1874 - 16 மே 1945) ஒடிய எழுத்தாளர் ஆவார். and explains the origin, development and use of the words. இவர் *பூர்ணச்சந்திர ஒடியா பாஷகோஷா*வின் தொகுப்பாளராக அறியப்பட்டவர்.இவர் உரைநடைகளில் தனது படைப்புகளால் ஒடியா இலக்கியத்திற்கும் குறிப்பிடத்தக்க பங்களிப்பை வழங்கினார். தொழில் ரீதியாக ஒரு வழக்கறிஞரான பிரகராஜ், 20 ஆம் நூற்றாண்டின் முற்பகுதியில் சமகால ஒடிசாவின் சமூக, அரசியல் மற்றும் கலாச்சார பிரச்சினைகள் குறித்து *உத்கல் சாகித்யா*, *ரசசக்ரா*, *நபபாரதம்* மற்றும் *சத்ய சமாச்சார்* போன்ற பத்திரிகைகளில் பல அங்கதம் மற்றும் பகுப்பாய்வுக் கட்டுரைகளை எழுதினார்.

## ஆரம்ப கால வாழ்க்கை

பிரகராஜ் 27 செப்டம்பர் 1874 அன்று கட்டக் மாவட்டத்தில் உள்ள சித்தேசுவர்பூரில் ஒரு உயர்குடி ஜமீந்தார் பிராமண குடும்பத்தில் பிறந்தார். தனது மெட்ரிகுலேஷன் படிப்பை ராவென்ஷா கல்லூரியில் முடித்தார். பின்னர் கட்டக்கிலுள்ள ராவன்ஷா கல்லூரியில் பயின்ற இவர் கொல்கத்தா பல்கலைக்கழகத்தில் சட்டம் பயின்று, 1902ல் வழக்கறிஞரானார்.

## மேற்கோள்கள்

## வெளி இணைப்புகள்
# பிராணா கிருட்டிணா பரிஜா

| பிராணா கிருட்டிணா பரிஜா |
| --- |
|  |
| பிறப்பு | (1891-04-01)1 ஏப்ரல் 1891 பாலிகுடா, ஜகத்சிம்மபூர், வங்காள மாகாணம், பிரிதானிய இந்தியா (தற்போது ஒடிசா, இந்தியா) |
| இறப்பு | 2 சூன் 1978(1978-06-02) (அகவை 87) |
| தேசியம் | இந்தியன் |
| துறை | தாவரவியல் |
| பணியிடங்கள் | இராவென்சா பல்கலைக்கழகம் பனாரசு இந்து பல்கலைக்கழகம் உத்கல் பல்கலைக்கழகம் |
| கல்வி கற்ற இடங்கள் | இராவென்சா பல்கலைக்கழகம் மாநிலப் பல்கலைக்கழகம், கொல்கத்தா கேம்பிரிச்சுப் பல்கலைக்கழகம் |
| விருதுகள் | பத்ம பூசண் (1955) பிரித்தானிய பேரரசின் ஆணை அதிகாரி(OBE; 1944) |
|  |
|  |
| முதல் ஒடிசா சட்டமன்றத்தின் உறுப்பினர். |
| **பதவியில்** 1952–1957 |
| தொகுதி | பாலிகுடா சட்டமன்றத் தொகுதி |
|  |
|  |
|  |

**பிராணா கிருஷ்ணா பரிஜா** (Prana Krushna Parija) (பிரித்தானியப் பேரரசின் ஒழுங்கு அதிகாரி) (பிறப்பு:1891 ஏப்ரல் 1 - இறப்பு: 1978 சூன் 2) ஒடிசாவின் ஜகத்சிம்மபூரின் பாலிகுடாவில் பிறந்த இவர் தாவரவியல் பேராசிரியராவார். இவரது ஆராய்ச்சிப் பணிகள் முக்கியமாக தாவர உடலியல், சோதனை தாவர உருவவியல் மற்றும் தாவர சூழலின் சுற்றுச்சூழல் ஆய்வுகள் ஆகியவற்றின் அடிப்படை மற்றும் பயன்பாட்டு அம்சங்களை உள்ளடக்கியது. நீர் பதுமராகம் மற்றும் பிற நீர்வாழ் களைகள், இலைகள் மற்றும் ஆப்பிள்களில் சுவாசம், தாவரங்களில் உருமாற்றம் மற்றும் வெப்ப எதிர்ப்பு, அரிசி மற்றும் பாசிகள் மற்றும் ஆப்பிள்களின் சேமிப்பு ஆகியவற்றை இவர் ஆய்வு மேற்கொண்டார்.

## தொழில்

உத்கல் பல்கலைக்கழகத்தின் துணைவேந்தராக பணியாற்றினார். கட்டாக்கின் இராவன்சா பல்கலைக்கழகத்தில் (முன்னர் இராவன்சா கல்லூரி ) முதல்வராகவும் பணியாற்றினார் பனாரசு இந்து பல்கலைக்கழகத்தின் சார்பு துணைவேந்தராகவும், வாரணாசி மற்றும் புவனேஸ்வர் உத்கல் பல்கலைக்கழக துணைவேந்தராகவும் பணியாற்றியுள்ளார். பல்கலைக்கழகத்தின்நூலகத்திற்கு "பரிஜா நூலகம்" என்று இவரது பெயரிடப்பட்டது. இவர் 1960 இல் இந்திய அறிவியல் காங்கிரசு சங்கத்தின் தலைவராக இருந்தார்.

## அரசியல்

இவர் முதல் ஒடிசா சட்டமன்றத்தில் தேர்ந்தெடுக்கப்பட்ட உறுப்பினராக இருந்தார்.

## விருதுகள் மற்றும் அங்கீகாரங்கள்

* *பியர்ன்சைட்ஸ் ஸ்காலர்ஷிப்* (1918), கேம்பிரிட்ஜ், கிறிஸ்துக் கல்லூரி, நரம்பு மண்டலத்தின் கரிம நோய்கள் துறையில் மருத்துவ ஆராய்ச்சியை ஊக்குவிக்கும் உதவித்தொகை.
* பிரித்தானிய பேரரசின் ஆணை (OBE), 1944 புத்தாண்டு மரியாதை
* பத்ம பூசண், 1955

## குறிப்புகள்

## வெளி இணைப்புகள்

* Odisha Review (Jan 2012): Dr. Pranakrushna Parija
* Parijā, OCLC WorldCat Identities: Prāṇakr̥shṇa 1891-1978
# திரிகம்

**திரிகம்**, மந்திர மார்க்கத்தின் புறச்சித்தாந்தப் பிரிவைச் சேர்ந்த சைவக்கிளைநெறி ஆகும். சிவனை **மாத்ருஸத்பவர்** என்ற பெயரில் வழிபடும் திரிகநெறியினர், அவருடன் சேர்த்து, பரை, அபரை, பராபரை எனும் மூன்று சக்திகளை வழிபடுவதால், இந்நெறி திரிகம் (திரி - மூன்று) எனும் பெயரைப் பெற்றது.

## நூல்கள்

மாலினிவிஜயோத்தர தந்திரம் முதலான தாந்திரீக நூல்கள், திரிகநெறியின் வரன்முறைகள், வழிபாட்டு முறைகள் பற்றி விலாவாரியாக விவரிக்கின்றன.காஷ்மீர சைவத்துக்குப் பெரும் பங்காற்றிய அபிநவகுப்தர் (பொ.பி 925-1025), யாத்த நூல்களில் பல, திரிகத்துடன் தொடர்பானவையாகக் காணப்படுகின்றன. பகவத் கீதைக்கு அபிநவரால் எழுதப்பட்ட கீதார்த்த சங்கிரகமும், அவரது சொந்தப் படைப்புகளான தந்திராலோகம், தந்திராசாரம் முதலானவையும் திரிகர்களைப் பொறுத்தவரை முக்கியமானவை. இன்றைய காஷ்மீர சைவத்தின் முக்கியமான மூன்று மெய்யியல்களுள் ஒன்றாக திரிகத்தைச் சொல்லலாம். ஏனைய இரண்டும் ஸ்பந்தம், பிரத்யபிஞ்ஞை ஆகிய இரண்டுமாகும்.

## உசாத்துணைகள்
# அனுமன் சாலிசா

அனுமன் சாலிசா
 Hanuman Chalisa | அனுமன் சாலிசாவின் முழு வடிவம் |
| நூலாசிரியர் | துளசிதாசர் |
| நாடு | இந்தியா |
| மொழி | அவாதி |
| வகை | பக்தி இலக்கியம் |

**அனுமன் சாலிசா** (ஆங்கிலம்: *Hanuman Chalisa*; இந்தி: हनुमान चालीसा "*அனுமன் மீது பாடப்பட்ட நாற்பது பாடல்கள்*") என்பது இறைவன் அனுமன் மீது பாடப்பட்ட பக்திப் பாடல் ஆகும். துளசிதாசரால் அவாதி மொழியில் இந்தப் பாடல் எழுதப்பட்டுள்ளது, மேலும் அவரால் பாடப்பட்ட ராமசரிதமனசாவை விட இதுவே சிறந்த இந்து உரையாகும்.

பிரம்மச்சாரி தெய்வமான அனுமனின் அருள்பெற வேண்டி கோடிக்கணக்கானவர்களால் இச்சாலிசா பாடப்படுகிறது.

தனது நெஞ்சைப் பிளந்து இராமபிரானைக் காட்டும் அனுமன்
## மேன்மை

அனுமன் சாலிசாவை இயற்றிய துளசிதாசர்
வாரணாசியில் துளசிதாசர் பிறந்து வாழ்ந்த இடமான கங்கை நதியின் கறையில் அனுமன் சாலிசா இயற்றப்பட்ட இடம்
தற்போதைய இந்துக்களிடையே ஹனுமன் சாலிசா அதிமாகப் பிரபலமடைந்துள்ளது. பலர் இதைத் தினமும் அல்லது எல்லா வாரங்களும், பொதுவாகச் செவ்வாய் அல்லது சனிக்கிழமைகளில் இறைவணக்கத்தின் போது துதிக்கின்றனர்.

அனுமன் சாலிசாவின் ஒவ்வொரு 40 பாடல்களும் ஒரு குறிப்பிட்ட வரத்தை வழங்குகின்றது, பக்தரின் *பக்தி* அல்லது *சிரத்தை*யைப் பொறுத்து, ஒவ்வொரு பாடலின் பலனையும் பெறுவார்கள் எனக் குறிப்பிடுகின்றது.

அனுமன் சாலிசாவின் 38 ஆம் பாடலில், *யார் அனுமன் சாலிசாவை 100 நாட்கள் தினமும் 100 தடவை சொல்கிறார்களோ அவர்கள் பிறப்பு மற்றும் இறப்பு சக்கரத்திலிருந்து விடுபட்டு அதிக ஆனந்தத்தை அடைவார்கள்* எனக் குறிப்பிடப்படுகின்றது.

## குறிப்புதவிகள்

## வெளி இணைப்புகள்

* தேவநாகிரி (ஹிந்தி), குஜராத்தி, பாங்ளா(பெங்காலி), ஒரியா, குர்முகி, தெலுங்கு, கன்னடா மற்றும் லத்தின் ஸ்கிரிப்டில் ஸ்ரீ ஹனுமன் சாலிசா; ஆடியோ பதிவுடன் பரணிடப்பட்டது 2012-02-07 at the வந்தவழி இயந்திரம்
* ஹிந்தி மற்றும் ஆங்கிலத்தில் பகேஷ்ரி ராகத்தில் பாடப்பட்ட ஸ்ரீ ஹனுமன் சாலிசா பாட்டுத் தொகுப்பு
* இந்தியில் ஹனுமன் சாலிசா பரணிடப்பட்டது 2010-07-04 at the வந்தவழி இயந்திரம்
* பிற சாலிசா உரைகள் பரணிடப்பட்டது 2018-08-28 at the வந்தவழி இயந்திரம்
* ஹனுமன் சாலிசா வீடியோ மற்றும் பாடல் இந்தியில் பரணிடப்பட்டது 2010-04-20 at the வந்தவழி இயந்திரம்
* हनुमान चालीसा with meaning
* The Hanuman Chalisa In Lyrics Tamil is a devotional hymn praising Lord Hanuman's immense strength, devotion, courage, and wisdom for blessings.
# சூத்திரர்

முறையே கூர்கா, பிராமணர், சூத்திரர் பிரிவுகளைச் சேர்ந்த மூவரது 1868 புகைப்படம்.
**சூத்திரர்** (*Shudra*) வேதங்கள் பொறுப்புகளின் அடிப்படையில் மனிதர்களை நான்கு பிரிவுகளில்அடக்கியது.பாரம்பரியமாக, சூத்திரர்கள் விவசாயிகள் . பண்டைய நூல்கள் சூத்திரனை ஒரு விவசாயி என்று குறிப்பிடுகின்றன. சூத்திரர்கள் தானியங்களை வழங்குபவர்கள் என்று வர்ணிக்கப்படுகிறார்கள் மற்றும் பண்டைய நூல்கள் ஒரு சூத்திரரின் சம்பாதிக்கும் முறையை "அரிவாள் மற்றும் சோளத்தின் காதுகளால்" என்று விவரிக்கின்றன. "வேதங்கள் விவசாயத்தை அழிப்பவை, விவசாயம் வேதங்களை அழிப்பவை" என்ற பண்டைய விதி, சூத்திரர்கள் ஏன் வேதங்களைக் கற்க அனுமதிக்கப்படவில்லை என்பதற்கான காரணங்களில் ஒன்றாகக் காட்டப்படுகிறது. விவசாயிகள் சூத்திரர்களாக நடத்தப்பட்டனர் என்பது பொ.ஊ. 7 ஆம் நூற்றாண்டில் சீன பயணியான சுவான்சாங்கால் ஆவணப்படுத்தப்பட்டுள்ளது. மேலும் இவர்கள் கலப்பு அல்லது சங்கீராக ஜாதிகளை விட அடுத்த நிலையில் இருந்தார்கள்.

சூத்திரர் குல தம்பதியினரின் 1908-ம் ஆண்டைய திருமண அழைப்பின் போது எடுக்கப்பட்ட புகைப்படம்.

## மேற்கோள்கள்

## வெளி இணைப்புகள்

* கேட்பாரில்லாமல் கீழ்சாதிகளாக்கப்பட்ட சங்கத் தமிழர் (பிரகஸ்பதி)
# புதிய கற்காலம்

**புதிய கற்காலம்** என்பது, மனிதரின் தொழில்நுட்ப வளர்ச்சியின் ஒரு காலகட்டத்தைக் குறிக்கும். இக் காலகட்டமே கற்காலத்தின் இறுதிப் பகுதியாகும். இது, இடைக்கற்காலத்தை (Epipalaeolithic) அடுத்து, வேளாண்மைத் தொழில்நுட்பத்தின் எழுச்சியுடன் உருவானது. வேளாண்மைப் புரட்சியை உருவாக்கிய இக்காலம், செப்புக் காலம், வெண்கலக் காலம், இரும்புக் காலம் ஆகிய காலப்பகுதிகளில் நிகழ்ந்த உலோகக் கருவிகளின் பயன்பாட்டின் அறிமுகத்துடன் முடிவடைந்தது. புதிய கற்காலம் எனும் சொல் சர் ஜான் லபாக் என்பவரால் உருவாக்கப்பட்டது.

அணிகள், கோடரிகள், உளிகள், மெருகூட்டும் கருவிகள் என்பன அடங்கிய புதிய கற்காலப் பொருட்கள்
Skara Brae இசுக்கொட்லாந்து. வீட்டுத் தளபாடங்கள் முதலியன பயன்படுத்தப்பட்டதற்கான சான்றுகள்.
புதிய கற்காலம், பல்வேறு புவியியற் பகுதிகளில் வேறுபட்ட காலங்களில் நிலவியது. கி.மு 8500 இல் வளமான பிறை பிரதேசத்தில் இது காணப்பட்டது. இது, இப் பகுதியில் நிலவிய இடைக்கற்கால, நாத்தூபியன் (*Natufian*) பண்பாட்டிலிருந்து வளர்ச்சியடைந்தது. நாத்தூபியன் பண்பாட்டுக்குரிய மக்களே காட்டுத் தானியங்களை முதலில் உணவுக்காகப் பயன்படுத்தினர். இதுவே பின்னர் முறையான வேளாண்மையாக வளர்ச்சியடைந்தது. இதனால் நாத்தூபியன் பண்பாட்டு மக்களை முந்திய புதிய கற்காலப் (*proto-Neolithic*) பண்பாட்டினர் (கி.மு. 11,000-8500) எனலாம். நாத்தூபியர்கள் காட்டுத் தானியங்களில் தங்கியிருக்கத் தொடங்கியபோது, உடலுழைப்புக் குறைவான வாழ்க்கை முறை ஏற்பட்டது. உறைபனிக் காலத்தோடு தொடர்புடைய காலநிலை மாற்றம், அவர்களின் வேளாண்மை விருத்திக்குத் தூண்டியது. கி.மு. 8500 - 8000 அளவில், லெவண்ட்டில் உருவாகிய வேளாண்மைச் சமுதாயம், அனதோலியா, வட ஆபிரிக்கா, வட மெசொப்பொத்தேமியா ஆகிய இடங்களுக்கும் பரவியது.

புதிய கற்காலத் தொடக்கத்தில், வேளாண்மை பயிர்கள், காட்டுத் தானியங்களாயினும், நாட்டி வளர்க்கப்பட்டவை ஆயினும், குறைந்த அளவு வகையினவாகவே இருந்தன. இவை சில வகைக் கோதுமை, தினை, சாமை போன்ற தானியங்களை உள்ளடக்கியிருந்தன. கால்நடை வளர்ப்பிலும், செம்மறிகளும், ஆடுகளும் மட்டுமே வளர்க்கப்பட்டன. கி.மு. 7000 அளவில், இவற்றுடன், மாடுகளும், பன்றிகளும் சேர்க்கப்பட்டன. இக்காலத்திலேயே நிலையான அல்லது பருவ காலங்கள் சார்ந்த குடியிருப்புக்களும், மட்பாண்டங்களின் பயன்பாடும் தோன்றின. புதிய கற்காலப் பண்பாடு நிலவிய எல்லா இடங்களிலும், இதற்குரிய சிறப்பியல்புகள் ஒரே ஒழுங்கிலேயே தோன்றியதாகக் கூற முடியாது. அண்மைக் கிழக்குப் பகுதிகளின் வேளாண்மைச் சமூகங்களில், மட்பாண்டங்கள் பயன்படுத்தப்படவில்லை. பிரித்தானியாவில், புதிய கற்கால முற்பகுதியில், எந்த அளவுக்குப் பயிர் செய்தார்கள் என்றோ, நிலையான குடியிருப்புக்களுடன் கூடிய சமுதாயங்கள் இருந்தனவென்றோ நிச்சயமாகக் கூறமுடியாதுள்ளது. ஆபிரிக்கா, இந்தியா, தென்கிழக்கு ஆசியா போன்ற உலகின் ஏனைய பகுதிகளில், உள்ளூர் நிலைமைகளையொட்டியும், ஐரோப்பியப் பண்பாடுகளுடனோ அல்லது தென்மேற்கு ஆசியப் பண்பாடுகளுடனோ சம்பந்தப்படாமலும் புதிய கற்காலப் பண்பாடுகள் நிலவின. பண்டைய ஜப்பானியச் சமூகங்களில் மட்பாண்டப் பயன்பாடு இடைக் கற்காலத்திலேயே காணப்படுகின்றது.

## இவற்றையும் பார்க்கவும்

* கற்காலம்
* பெருங்கற்காலம்
* இடைக் கற்காலம்
* மட்பாண்டத்திற்கு முந்தைய புதிய கற்காலம்
* மட்பாண்டத்திற்கு முந்தைய புதிய கற்காலம் (அ)
* மட்பாண்டத்திற்கு முந்தைய புதிய கற்காலம் (ஆ)
* மட்பாண்ட புதிய கற்காலம்
* தமிழகத்தில் புதிய கற்காலம்

## மேற்கோள்கள்
# 17-ஆம் நூற்றாண்டு

|  |  |
| --- | --- |
| **ஆயிரமாண்டுகள்:** | 2-ஆம் ஆயிரமாண்டு |
| **நூற்றாண்டுகள்:** | 16-ஆம் நூற்றாண்டு - **17-ஆம் நூற்றாண்டு** - 18-ஆம் நூற்றாண்டு |
| **பத்தாண்டுகள்:** | 1600கள் 1610கள் 1620கள் 1630கள் 1640கள் 1650கள் 1660கள் 1670கள் 1680கள் 1690கள் |

**17ம் நூற்றாண்டு** என்பது கிரிகோரியன் நாட்காட்டிப்படி 1601 இல் ஆரம்பித்து 1700 இல் முடிவடைந்த நூற்றாண்டு காலத்தைக் குறிக்கும்.

17ம் நூற்றாண்டில் பொதுவாக அறிவியல் வரலாற்றில் புதிய கண்டுபிடிப்புகள் பல இடம்பெற்ற காலப்பகுதியாகும். குறிப்பாக கலிலியோ கலிலி, ரெனே டேக்கார்ட், பாஸ்கல், ஐசாக் நியூட்டன் போன்றவர்களின் அரிய கண்டுபிடிப்புகள் இடம்பெற்றன. ஐரோப்பாவில் இந்நூற்றாண்டு முழுவதும் நாடுகளுக்கிடையே போர்கள் பல இடம்பெற்றன. அத்துடன் அமெரிக்காவில் ஐரோப்பிய குடியேற்றம் பரவலாக இடம்பெற்றது.

## முக்கிய நிகழ்வுகள்

* 1600- பிரித்தானியக் கிழக்கிந்தியக் கம்பனி அமைக்கப்பட்டது.
* 1602 - டச்சு கிழக்கிந்தியக் கம்பனி அமைக்கப்பட்டது.
* 1602 - டச்சுக்காரர் இலங்கைக்கு வந்தனர்.
* 1612 - மொஸ்கோ நகரம் போலந்து ஆக்கிரமிப்பாளர்களிடம் இருந்து விடுவிக்கப்பட்டது.
* 1615 - முகாலயப் பேரரசு பிரித்தானியக் கிழக்கிந்தியக் கம்பனிக்கு வர்த்தகத்தில் ஈடுபடுவதற்கு முழு உரிமையையும் அளித்தது.
* 1615 - யாழ்ப்பாண அரசன் பரராசசேகர பண்டாரன் இறந்தார்.
* 1616 - வில்லியம் ஷேக்ஸ்பியர் மரணமானார்.
* 1617 - யாழ்ப்பாணத்தில் போர்த்துக்கேயக் கொடி பறக்க விடப்பட்டது. டெ ஒலிவியேரா முதலாவது ஆளுநரானான். இவன் 1627இல் மரணமானான்.
* 1621 - வல்வெட்டித்துறையில் போர்த்துக்கேயருக்கும் தமிழர்களுக்கும் இடையில் போர் இடம்பெற்றது.
* 1624 - யாழ்ப்பாணத்தில் போர்த்துக்கேயரினால் கோட்டை கட்டும் பணி தொடங்கின. 1632 இல் வேலைகள் முடிவடைந்தன.
* 1632 - தாஜ் மகால் கட்டட வேலைகள் தொடங்கின.
* 1638 - வண. ரொபேர்ட் டீ நொபிலி யாழ்ப்பாணம் வந்தார்.
* 1648-53: பிரான்சில் உள்நாட்டுப் போர்.
* 1652 - தென்னாபிரிக்காவில் டச்சு கிழக்கிந்தியக் கம்பனியரினால் கேப் டவுண் நகரம் உருவாக்கப்பட்டது.
* 1652 - ஆங்கில-டச்சு போர் ஆரம்பமாயிற்று.
* 1655 - யாழ்ப்பாணப் போர்த்துக்கேய ஆளுநர் அந்தோனியோ அட்மிரல் டெ மெனெசெஸ் டச்சுக்காரரினால் சிறைப்பிடிக்கப்பட்டான்.
* 1658 - மன்னார் டச்சுக்காரரினால் ஆக்கிரமிக்கப்பட்டது.
* 1658 - யாழ்ப்பாணம் டச்சுக்காரரிடம் வீழ்ந்தது.
* 1662 - டச்சுக் காரரிடம் இருந்து கோக்சிங்கா (*Koxinga*) தாய்வானைக் கைப்பற்றி 1683 வரை ஆட்சி புரிந்தான்.
* 1666 - லண்டனில் பெரும் தீ
* 1672-78: பிரெஞ்சு-டச்சுப் போர்.
* 1674 - இந்தியாவில் சிவாஜி மன்னனால் மராட்டியப் பேரரசு உருவாக்கப்பட்டது.

## இறப்புகள்

* 1613 - டோனா கத்தரீனா, போர்த்துக்கல் அரசி.

## மேற்கோள்கள்